  Анжелика Тихонова корреспондент Удмуртиысь дышетскисьёс литературая онлайн-конкурсэ пыриськыны быгато. «Улэп классика» («Живая классика») литературая ӵектос «Живая классика 365» выль ӵектоссэ мытэ. Со сярысь огъяросси конкурссылэн пресс-службаез ивортэ. «ЖК 365» ӵектосэ пыриськисьёс озьы ик шара чебер лыдӟонын вожвылъяськозы, но валтӥсь вожвылъяськонын пиналъёс асьсэос текстсэс быръё ке, таяз ваньзы одӥг произведениез лыдӟозы. Та аръёс ӵоже мон туж трос быгатонлыко пиналъёсын тодматски, кудъёсыз конкурслэн вормисьёсыз но луыны быгатысалзы, но мар ке но соослы люкетӥз. «Живая классика 365» ӵектос сыӵе конкурсантъёслы эшшо одӥг луонлык сётэ: соос кунын, карын яке асьсэ школаязы кыӵе ке произведениез тужгес усто лыдӟисен луыны быгато Марина Смирнова, «Улэп классика» фондлэн тӧроез   «Улэп классика» быдэ вуымтэос пӧлын тужгес вӧлмем 365 текстъёслэсь сузьет дасяз. Выль ӵектослэн куронъёсызъя, конкурсэ пыриськись аслэсьтыз лыдӟэмзэ видеое гожтыны но роликсэ  куштыны кулэ. Ар ӵоже «Живая классика 365» вожвылъяськонэ пыриськыса, пинал баллъёс люкалоз но соосты кузьымъёслы воштыны быгатоз: лагере путёвкалы. свитшотлы, рюкзаклы яке тунсыко книгалы.  Вормисьёсты онлайн куара сётон пыр шараялозы Матысь дыре таӵе произведениосъя батлъёс ортчозы: «Двенадцать стульев», Илья Ильф но Евгений Петров, 5-тӥ шуркынмонозь «Портрет Дориана Грея», Оскар Уайльд, 6-тӥ шуркынмонозь «Фотография», Анатолий Приставкин, 7-тӥ шуркынмонозь «Живая классика» литературая ӵектос укмыс ар ужа ини, со дыр ӵоже отчы 10 миллионлэсь трос быгатонлыко пиналъёс пыриськизы Пусъём, пинал лыдӟисьёслэн «Живая классика» калыккуспо конкурссы Россиысь просвещениея министерство чаклам улсын ортче, но 2019-тӥ арысен министерствоен ӵектэм конкурсъёс пӧлы пыре. Куинетӥ арзэ ини вожвылъяськон Россилэн азьмуртэзлэн грантъёсъя фондысьтыз коньдонэн радъяське.  Тодэ вайытом, туэ Можгаысь 10 номеро школаын дышетскись Ярослав Зорин огъяросси конкурслэн суперфиналаз потӥз но 2-тӥ инвожое Москваын Горд площадьын ассэ возьматӥз.  Тегъёс: Мерлык Лулчеберет Литература Удмуртия Россия вожвылъяськон пиналъёс  